Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Trump nimitti David Friedmanin USA:n uudeksi Israelin-suurlähettilääksi.
Friedman: "Odotan työtä maiden rikkumattoman siteen vahvistamiseksi
Jerusalemissa, Israelin ikuisessa pääkaupungissa."
Korkea-arvoiset israelilaisviranomaiset välittivät Trumpille viestejä -
ja pyysivät tätä vastustamaan väistyvää presidentti Obamaa, -
jos tämä ei kaada YK:ssa palestiina- laisten päätöslauselmaesitystä, -
joka vaatii boikotoimaan Israelia.
Yhdysvaltain ulkoministeri Kerry syytti Assadin hallintoa Syyriassa -
"suoranaisesta joukkomurhasta" Aleppossa Pohjois-Syyriassa.
Yhdysvaltain tuleva presidentti Trump ilmoitti eilisiltana nimittävänsä -
Israel-neuvonantajansa Friedmanin uudeksi Israelin-suurlähettilääksi.
Trump sanoi, että Friedman on ollut hänen pitkäaikainen ystävänsä -
ja uskollinen neuvonantaja ja että Friedman on vahva valtti maalleen -
liittolaissuhteiden lujittamisessa ja rauhanponnisteluissa Lähi-idässä.
Friedman kommentoi nimitystä painottamalla, että hän aikoo -
uupumatta lujittaa USA:n ja Israelin rikkumatonta sidettä -
ja edistää rauhaa Lähi-idässä. Hän toivoi pääsevänsä tekemään työtään -
USA:n lähetystössä Jerusalemissa, Israelin ikuisessa pääkaupungissa.
Korkea-arvoiset israelilaisviranomaiset välittivät Trumpille viestejä -
ja pyysivät tätä vastustamaan väistyvää presidentti Obamaa, -
jos tämä ei kaada esitystä, -
jonka palestiinalaiset jättivät YK:n turvallisuusneuvostolle.
Se väittää mm., että asutukset mailla,-
joita palestiinalaiset vaativat osaksi toivomaansa valtiota, ovat laittomia -
ja edellyttävät kansainvälisiä boikotteja Israelia vastaan.
Luonnoksesta on määrä äänestää ennen Obaman virkakauden loppua.
Se on Obaman viimeinen tilaisuus vaikuttaa -
Israelin―palestiinalaisten konfliktiin.
Amonan juutalaisasukkaat varautuvat mahdolliseen pakkohäätöön -
heidän torjuttua hallinnon tarjouksen, -
joka tähtäsi asukkaiden siirtämiseen läheiseen kylään sopuisasti.
Korkein oikeus määräsi Amonan purettavaksi 25.12. mennessä, -
koska se sijaitsee palestiinalaisten yksityismailla. Siellä on 330 asukasta.
Hallinto ei onnistunut löytämään ratkaisua asiassa.
Siksi pelätään yhteenottoja asukkai- den ja evakuointijoukkojen välillä.
Asukkaat ovat sanoneet jäävänsä kylään ja vastustavansa häätöä.
Kaikki Amonan talot ovat meidän. Israelilaisten. Me jäämme tänne.
Hallinto sanoo, että meidän pitää lähteä.
Näette perheet ja ihmiset tänä aamuna, viimeisinä tunteina, -
ennen kuin hallinto tulee ja hakee kaikki ihmiset ulos taloista.
Me aiomme jäädä Amonaan ikuisesti.
Asukkaat ja kymmenet eri puolilta Israelia saapuneet nuoret -
valmistautuivat yhteenottoihin Israelin turvallisuusjoukkojen kanssa.
He keräsivät tielle jätesäiliöitä ja kyhäsivät esteitä -
pysäyttääkseen poliisit ja sotilaat, joita ei toistaiseksi ole vielä näkynyt.
Amonan johtaja sanoi, että kyläläiset taistelevat sisulla ja päättäväisesti -
yhteisön kitkemistä vastaan -
ja etteivät he pyytele anteeksi juutalaisten kotiseuduille palaamista.
Itse asiassa me odotamme.
Otaksun, että joidenkin tuntien päästä joukot tulevat häätämään yhteisön -
ja me vastustamme sisukkaasti ja päättäväisesti -
perheen ja yhteisön häätämistä pois kodeistaan ja kotiseudultaan.
Tässä vahingoitetaan juutalaiselämää,
joka kehittyi Juudeassa ja Samariassa juutalaiskansan kehdossa.
Me olemme palanneet kotiin, emmekä aio pyydellä sitä anteeksi.
Tämä ei ole ensimmäinen kerta, kun Amonan asukkaat häädetään.
Vuonna 2006 Israelin viranomaiset repivät alas yhdeksän pientaloa.
Tuhannet juutalaiset vastustivat raivoisasti poliisin toimia.
Yli 200 ihmistä sai vammoja.
Israelin puolustusministeri Lieberman sanoi eilisiltana, että sotilaisiin -
ja turvallisuusjoukkoihin kohdistuvaa väkivaltaa vastaan on nollatoleranssi.
Hän pyysi amonalaisia pidättäytymään väkivallasta -
ja olemaan vaarantamatta asutustoimintaa.
Sitten sotaan Israelin pohjoisnaapurissa: -
Yhdysvaltain ulkoministeri Kerry syytti Syyrian presidentti Assadia -
"suoranaisesta joukkomurhasta" Aleppossa Pohjois-Syyriassa.
Hän penäsi Venäjältä ja Syyrialta "strategista päätöstä" rauhan eteen.
Ei ole olemassa minkäänlaista oikeutusta -
summittaiselle ja raakalaismaiselle julmuudelle, -
jota Syyrian hallinto ja sen liittolaiset Venäjä ja Iran -
ovat kohdistaneet siviileihin viime viikkoina ― itse asiassa viisi vuotta.
Assadin hallinto toteuttaa suoranaista joukkomurhaa.
Olemme nähneet umpimähkäistä teurastusta.
Kyse ei ole vahingoista, joita sodissa sattuu, eikä sivullisista uhreista.
Tämä on tahallista, kyynistä politiikkaa siviilien terrorisoimiseksi.
Venäjän välittämä tulitauko astui uudelleen voimaan Aleppossa.
Tuhansia siviilejä ja kapinallisia alettiin evakuoida -
kapinallisten viimeisestä kaupunkitukikohdasta.
Se on suurvoitto Assadille.
Kapinallisten alueelta tuli ulos ambulanssisaattue.
Sitä seurasi vihreiden bussien pitkä jono.
Syyrian hallinnon joukot saartoivat ja pommittivat Aleppoa kuukausien ajan.
YK:n Syyria-lähettiläs de Mistura arvioi, -
että Itä-Aleppossa on vielä noin 50 000 ihmistä.
Heistä 40 000 siirrettäneen Länsi- Aleppoon, joka on ollut hallinnolla.
Kapinalliset perheineen evakuoidaan kapinallisten hallussa olevaan Idlibiin.
De Mistura ounastelee, että siitä tulee "seuraava Aleppo", -
ellei sodassa löydy poliittista sopua.
Siellä on yhteensä 50 000 ihmistä.
Arvioimme, että heistä iso osa, ehkä 40 000, -
siirtyy Länsi-Aleppoon, ei Idlibiin.
On myös kapinallistaistelijoita.
Laskujemme mukaan heitä on 1 500―5 000. Emme tiedä varmaksi.
Tarkka luku selviää. He olivat piiloutuneet taloihin.
Arvioimme, että perheet mukaan lukien heitä on 10 000.
Heidän perheensä lähtevät mukana. He tahtovat niin.
Ja minne he menevät? Idlibiin. Ja mitä siellä? Ikävä kyllä emme tiedä.
Mutta näimme, mitä Aleppossa tapahtui.
Ellei ole tulitaukosopimusta eikä poliittista dialogia, -
Idlibistä tulee seuraava Aleppo.
Venäjän presidentti Putin, joka on virallisella vierailulla Japanissa, -
sanoi, että seuraava vaihe Syyriassa on maanlaajuinen aselepo.
Todella toivon, että onnistuneen operaation jälkeen Syyrian armeija -
voi pysyä siellä ja rauhanomaiset siviilit voivat jatkaa normaalia elämää.
Useat tuhannet ovat jo palanneet puoliksi tuhoutuneisiin koteihinsa.
Seuraava vaihe on koko Syyrian kattava aselepo.
Neuvottelemme aktiivisesti aseistetun opposition edustajien kanssa.
Turkki toimii välittäjänä.
Syyrian sodassa on kuuden vuoden aikana kuollut noin 500 000 ihmistä.
Yli 11 miljoonaa on paennut -
maailman vakavimmassa pakolais- kriisissä sitten toisen maailmansodan.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, shabat shalom! Maanantaihin!
Suomennos: Marianne Tenetz